Referat fra bestyrelsesmøde

Tirsdag d. 3. juni 2025 kl. 18.30 i klubhuset

### Deltagere:

* Formand Dennis Jensen
* Næstformand Tommy Sørensen
* Seniorformand Simon Krøll Pedersen
* Ungdomsformand Kenneth Martlev (fraværende)
* Kasser Charlotte Larsen
* Suppleant Martin Jensen
* Referent Rebecca Noer Opiola

## Godkendelse af referat

Referatet fra sidste møde blev godkendt uden bemærkninger.

## Nyt fra Formanden/Seniorformanden

En lørdag formiddag, hvor U14 skulle spille hjemmekamp på, var booket fodboldbanen booket ud til hundeudstilling på det tidspunkt, hvor U14 skulle spille. Der tages derfor kontakt til kommunens for at sikre, at det ikke sker igen på et senere tidspunkt.

Klubbens førstehold kæmper for overlevelse i serie 3.

Kontrakten med seniortræneren Michael er forlænget en sæson mere. Derudover fortsætter Martin Jensen og Martin Møller som hjælpetrænere, mens Ivan stopper.

## Økonomi

Der er pt. 296 aktive medlemmer. Der er én enkelt i restance efter sidste opkrævning af kontingent.

Der er ligeledes en enkelt sponser, der mangler at betale. Dennis følger op på dette.

Der har været mange udgifter i foråret. Det drejer sig primært om i bl.a. renovering af klubhus og etablering af træningsfaciliteter i Glumsø.

Der betales kontingenter igen i juli.

## Ny sponsor og salgsvogn

Der er lavet et udkast til en aftale med en sponser, der vil give et sponsorat på 35.000 kr. til en ny salgsvogn mod at få navn/logo på vognen i tre år samt på et sæt spillertøj og på trænertøj.

Dennis udarbejder en tegning med et forslag til placering af salgsvognen, der kan forelægges for Herlufmagle Hallens bestyrelse til godkendelse.

## Brunch og sidste hjemmekamp den 14/6 2025

Der er sendt invitationer ud til alle sponsorer, de 40 spillere, der har spillet flest kampe for SUSÅ IF, klubbens trænere samt seniorholdet.

Der arbejdes på at indhente sponsorater, der kan hjælpe med at dække udgifterne til arrangementet.

Seniorspillerne sætter teltet op og tager det ned igen.

## Status klubhus

Det ene omklædningsrum er færdigt. Der presses på for at det andet omklædningsrum også sættes i stand.

Et bur til grillen er sat i bero for nu og afventer en afklaringen af pavillon/skurvogn (næste punkt).

Det blev aftalt, at der skal købes et rullebord/en mindre køkken-ø til køkkenet i klubhuset i Herlufmagle.

## Pavillon/skurvogn

Dennis har målt op sammen med Benny for at finde en løsning på, hvor pavillonen bedst kan stå. Ønsket er at den stilles, hvor den ene container står nu og at denne flyttes.

Dennis udarbejder en tegning med et forslag til placering af pavillonen, der kan forelægges for Herlufmagle Hallens bestyrelse til godkendelse.

Som aftalt på sidste bestyrelsesmøde, er der er søgt om tilskud til køb eller leje af pavillonen via en pulje i Næstved Kommune. Kommunen træffer beslutning om fordeling af tilskud i efteråret.

Der er enighed om, at klubben ønsker at leje containeren under alle omstændigheder for en længere periode.

## Flagstænger

Dennis har fået et forslag om at opstille nogle flagstænger i nærheden af klubhuset.

Det blev aftalt, at bestyrelsen tænker over forslaget og at det behandles igen på et senere bestyrelsesmøde.

## Legater/fonde

Tommy gjorde opmærksom på, at der findes en hjemmeside – Legatbogen.dk – der indeholder en oversigt over alle legater/fonde, der kan søges. Der skal oprettes et abonnement til denne hjemmeside, som koster penge.

Ved at søge legater eller midler fra fonde, kan klubben gøre endnu mere ved faciliteterne.

Charlotte nævnte også, at DGI har en oversigt over forskellige fonde, der kan søges om penge hos.

Det blev aftalt, at Tommy og Charlotte ser på mulighederne sammen og at Dennis kontakter tidligere formand for klubbens bestyrelse Tom for at spørge, om han vil hjælpe klubben med at søge også.

## Evt.

Dennis orienterede om, at:

* der er en film på vej fra Næstved Kommune om Foreningsprisen 2024,
* måltavlen på opvisningsbanen ikke virker og
* der er udsolgt til fodboldskolen/Aktive feriedage.

## Næste møde

Dato og tidspunkt for næste møde blev fastlagt til tirsdag den 19. august kl. 18.00.